ms ms ms pl id hu su id id de ms en en ms ms id id id id ms id ms id id ms ms id id id ms id ms ms id id ca es es ne id id en id id id ms ms id id fr id id id es en ms ms en ms en nds sv en en ja en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr fi id en id id en eo ko id ms id ms eu ms hu hu en en ms eu id id jv nl ms ms eo en en hu hu en eo ms id id en es id id en ms id id en en en id id en ms id id ms id id id ms en ms en en en ms en en ms en en ms en en en ms pt en id ms en en en en en en
Wukuf di Arafah lambang Perhimpunan kebersamaan | Pusat Kefahaman Islam AKI
Dr Nor Hazrul Mohd Salleh
SETIAP tahun umat Islam yang mengerjakan haji akan berhimpun pada satu masa di satu tempat yang sama iaitu di Padang Arafah pada 9 Zulhijah.
Namun, pada 2020 umat Islam di seluruh dunia terhalang daripada mengerjakan haji berikutan penularan wabak Covid-19. Malah, bagi musim haji tahun 1442 Hijrah juga, suasana pandemik masih menyelubungi dunia, khususnya di Arab Saudi.
Oleh itu, sekali lagi umat Islam yang sudah diterima untuk menunaikan haji terpaksa bersabar kerana kerajaan Arab Saudi hanya membenarkan warganegara tempatan dan penduduk negara lain yang sudah berada di negara itu sahaja boleh menunaikan haji pada tahun ini.
Haji adalah rukun Islam yang kelima dan kewajipannya berdasarkan kepada kemampuan seseorang individu termasuklah kemampuan kewangan, keselamatan dan kesihatan.
Allah SWT berfirman: “Dan Allah mewajibkan manusia mengerjakan ibadat haji dengan mengunjungi Baitullah iaitu sesiapa yang mampu sampai kepadanya. Dan sesiapa yang kufur (ingkarkan kewajipan ibadat haji itu), maka sesungguhnya Allah Maha Kaya (tidak berhajatkan sesuatu pun) daripada sekalian makhluk.” (Surah Ali Imran, ayat 97)
Manakala, Rasulullah SAW pula bersabda apabila ditanya: “Wahai Rasulullah! Apakah antara sebab yang mewajibkan haji? Baginda bersabda: Ada bekalan dan kenderaan.” (Riwayat Tirmizi dan Ibnu Majah)
Berada di Padang Arafah (wukuf) walaupun sedetik adalah satu daripada rukun haji. Bahkan, ia rukun haji terpenting. Sabda Rasulullah SAW: “Haji itu adalah Arafah.” (Muttafaqun ‘Alaih)
Di samping itu, banyak hadis Nabi SAW yang menjelaskan mengenai kelebihan Arafah sama ada berkaitan dengan waktu dan juga tempat iaitu Padang Arafah.
Antaranya ialah hadis Rasulullah SAW: “Tidak ada satu hari yang lebih banyak dibebaskan hamba-Nya daripada api neraka melainkan pada hari Arafah.” (Riwayat Muslim)
Manakala, berkaitan dengan tempat, kita boleh melihat kelebihan Arafah daripada pemilihannya sebagai tempat ibadah, malah menjadi rukun paling penting dalam ibadah haji sebagaimana dinyatakan.
Pada hari Arafah juga Allah SWT menyediakan banyak kelebihan. Disunatkan berpuasa pada hari Arafah. Malah, diberi ganjaran pahala yang sangat besar kepada orang yang berpuasa pada hari Arafah. Rasulullah SAW bersabda: “Puasa pada hari tersebut akan menghapuskan dosa setahun yang lalu dan akan datang.” (Riwayat Muslim)
Puasa ini disunatkan kepada mereka yang tidak menunaikan haji sebagai tanda kebersamaan seluruh umat Islam dengan jemaah haji di Tanah Haram. Kita juga digalakkan memperbanyak doa kerana doa Arafah diperkenankan Allah SWT. Rasulullah SAW bersabda: “Sebaik-baik doa adalah doa pada hari Arafah.” (Riwayat Tirmizi)
Hari Arafah juga diiktiraf sebagai hari raya bagi umat Islam.
Rasulullah SAW bersabda: “Hari Arafah, hari Korban serta hari-hari Tasyriq (11, 12 dan 13 Zulhijah) adalah hari raya kita orang Islam dan ia adalah hari makan dan minum.” (Riwayat Abu Daud, Tirmizi dan An-Nasa’ei)
Ia sebagai bukti pernyataan Allah SWT dalam firman-Nya: “Supaya mereka menyaksikan berbagai perkara yang mendatangkan faedah kepada mereka serta memperingati dan menyebut nama Allah, pada hari-hari yang tertentu kerana pengurniaan-Nya kepada mereka dengan binatang-binatang ternak (untuk dijadikan korban); dengan yang demikian makanlah kamu daripada (daging) binatang-binatang korban itu dan berilah makan kepada orang yang susah, yang fakir miskin.” (Surah al-Hajj, ayat 28)
Di Padang Arafah juga Rasulullah SAW memperakukan kesempurnaan agama Islam melalui khutbah semasa haji Wada’ (perpisahan). Kemudian Allah SWT menurunkan ayat mengenai kesempurnaan Islam. Firman-Nya: “Pada hari ini, Aku telah sempurnakan bagi kamu agama kamu dan Aku telah cukupkan nikmat-Ku kepada kamu dan Aku telah reda Islam itu menjadi agama untuk kamu. Maka sesiapa yang terpaksa kerana kelaparan (memakan benda-benda yang diharamkan) sedang ia tidak cenderung hendak melakukan dosa (maka boleh ia memakannya) kerana sesungguhnya Allah maha Pengampun, lagi Maha Mengasihani.” (Surah al-Maidah, ayat 3)
Islam agama perpaduan. Perhimpunan jemaah haji di Padang Arafah adalah simbol perpaduan umat Islam. Ketika di Arafah, umat Islam tanpa mengira bangsa, keturunan dan warna kulit berada di tempat sama tanpa mengira perbezaan.
Islam menyatukan seluruh umat Islam di atas asas yang satu iaitu semua umat Islam adalah bersaudara. Allah SWT berfirman: “Sebenarnya orang-orang yang beriman itu adalah bersaudara, maka damaikanlah di antara dua saudara kamu (yang bertelingkah) itu dan bertakwalah kepada Allah supaya kamu beroleh rahmat.” (Surah al-Hujurat, ayat 10)
Orang beriman adalah sama taraf di sisi Allah SWT. Manakala, orang yang terbaik daripada kalangan manusia ialah yang paling bertakwa. Allah SWT berfirman: “Wahai umat manusia! Sesungguhnya Kami telah menciptakan kamu daripada lelaki dan perempuan, dan Kami telah menjadikan kamu berbagai bangsa dan bersuku puak, supaya kamu berkenal-kenalan (dan beramah mesra antara satu dengan yang lain). Sesungguhnya semulia-mulia kamu di sisi Allah ialah orang yang lebih takwanya di antara kamu, (bukan yang lebih keturunan atau bangsanya). Sesungguhnya Allah Maha Mengetahui, lagi Maha Mendalam Pengetahuan-Nya (akan keadaan dan amalan kamu).” (Surah al-Hujurat, ayat 13)
Dengan perhimpunan umat Islam di Padang Arafah ini terbukti penyatuan yang dinyatakan Allah SWT. Perhimpunan dan kebersamaan umat Islam secara global membuktikan perpaduan umat.
Rasulullah SAW bersabda: “Wahai manusia, sesungguhnya Tuhanmu adalah satu dan bapamu adalah satu. Ingatlah, tidak ada kelebihan bagi orang Arab ke atas orang bukan Arab; juga tidak ada kelebihan bagi orang berkulit hitam atas orang berkulit merah, kecuali dengan taqwa.” (Riwayat Ahmad)
Inilah bukti keberkesanan penyatuan yang dimulakan Rasulullah SAW selepas berhijrah. Di Madinah, baginda mempersaudarakan golongan Ansar dengan Muhajirin. Kali ini kita tetap bersama dengan jemaah haji di Padang Arafah walaupun jumlahnya agak kecil.
Filed under Bulan & Peristiwa, Fadhilat Amalan
← Puasa Arafah penghapus dosa
Beza akikah dan korban →
Tinggalkan Jawapan Batal balasan
Masukkan komen anda disini...
Masukkan butiran anda dibawah atau klik ikon untuk log masuk akaun:
E-mel (wajib) (Alamat emel tidak ditayangkan umum)
Anda sedang menulis komen melalui akaun WordPress.com anda. ( Log Out /  Tukar )
Anda sedang menulis komen melalui akaun Twitter anda. ( Log Out /  Tukar )
Anda sedang menulis komen melalui akaun Facebook anda. ( Log Out /  Tukar )
Maklumkan komen balas melalui emel.
Maklumkan kiriman baru melalui email.
« Jun   Ogo »
Fardhu 'Ain & Iqra'
Arkib Bulanan Pilih Bulan September 2022 Ogos 2022 Julai 2022 Jun 2022 Mei 2022 April 2022 Mac 2022 Februari 2022 Januari 2022 Disember 2021 November 2021 Oktober 2021 September 2021 Ogos 2021 Julai 2021 Jun 2021 Mei 2021 April 2021 Mac 2021 Februari 2021 Januari 2021 Disember 2020 November 2020 Oktober 2020 September 2020 Ogos 2020 Julai 2020 Jun 2020 Mei 2020 April 2020 Mac 2020 Februari 2020 Januari 2020 Disember 2019 November 2019 Oktober 2019 Julai 2019 Jun 2019 Mei 2019 April 2019 Mac 2019 Februari 2019 Januari 2019 Disember 2018 November 2018 Oktober 2018 September 2018 Ogos 2018 Jun 2018 Mei 2018 April 2018 Mac 2018 Februari 2018 Januari 2018 Disember 2017 November 2017 Oktober 2017 September 2017 Ogos 2017 Mei 2017 April 2017 Mac 2017 Disember 2016 November 2016 Oktober 2016 Julai 2016 Jun 2016 Mei 2016 April 2016 Mac 2016 Februari 2016 Januari 2016 Disember 2015 November 2015 Oktober 2015 September 2015 Ogos 2015 Julai 2015 Jun 2015 Mei 2015 April 2015 Mac 2015 Februari 2015 Januari 2015 Disember 2014 November 2014 Oktober 2014 September 2014 Ogos 2014 Julai 2014 Jun 2014 Mei 2014 April 2014 Mac 2014 Februari 2014 Januari 2014 Disember 2013 November 2013 Oktober 2013 September 2013 Ogos 2013 Julai 2013 Jun 2013 Mei 2013 April 2013 Mac 2013 Februari 2013 Januari 2013 Disember 2012 November 2012 Oktober 2012 September 2012 Ogos 2012 Julai 2012 Jun 2012 Mei 2012 April 2012 Mac 2012 Februari 2012 Januari 2012 Disember 2011 November 2011 Oktober 2011 September 2011 Ogos 2011 Julai 2011 Jun 2011 Mei 2011 April 2011 Mac 2011 Februari 2011 Januari 2011 Disember 2010 November 2010 Oktober 2010 September 2010 Ogos 2010 Julai 2010 Jun 2010 Mei 2010 April 2010 Mac 2010 Februari 2010 Januari 2010 Disember 2009 November 2009 Oktober 2009 September 2009 Ogos 2009 Julai 2009 Jun 2009 Mei 2009 April 2009 Mac 2009 Februari 2009 Januari 2009 Disember 2008 November 2008 Oktober 2008 September 2008 Ogos 2008 Julai 2008 Jun 2008 Mei 2008
Web & Blog Pilihan
Pusat Kefahaman Islam AKI
Pusat Pembangunan Pondok Berhad
Ijtimak Pondok SeMalaysia pada 1 Oktober 2022 ini aki2004.wordpress.com/2022/09/21/ijt… 1 week ago
Berhelah halalkan yang haram adalah dosa atas dosa aki2004.wordpress.com/2022/09/16/ber… 2 weeks ago
Rakyat lapar, Sayyidina Umar turut merasainya aki2004.wordpress.com/2022/09/14/rak… 2 weeks ago
Kefahaman agama bukan boleh diperoleh dari ‘hearsay’ aki2004.wordpress.com/2022/09/12/kef… 3 weeks ago
Kita ibarat dipisah oleh Dinding cermin aki2004.wordpress.com/2022/09/10/kit… 3 weeks ago
Khutbah Jumaat hari ini : Islam DiPilih Jahiliah DiSisih Kemenangan DiRaih
Himpunan Khutbah Maulidurrasul s.a.w
Khutbah Jumaat : Sofar DiRai Syariat DiHayati Umat DiBerkati
Ijtimak Pondok SeMalaysia pada 1 Oktober 2022 ini
Derma untuk resit pengurangan cukai
Subscribe to Blog via Email
Enter your email address to subscribe to this blog and receive notifications of new posts by email.
Join 59,727 other followers
Pusat Kefahaman Islam AKI · Aktiviti Motivasi dan Pembinaan Insan
Create a free website or blog at WordPress.com.
Pusat Kefahaman Islam AKI
Join 59,727 other followers
Already have a WordPress.com account? Log in now.
Pusat Kefahaman Islam AKI